A **síndrome de Hajdu-Cheney**, coñecida tamén coma **acroosteolise con osteporose e cambios no cranio e a mandíbula**, **artrodentoosteodisplasia** ou simplemente **síndrome de Cheney**, é unha doenza extremadamente rara que afecta ao tecido conectivo (tecido que sustenta e une os tecidos e outras partes do corpo entre si). Pertence ao grupo das acrosteolises, un grupo heteroxéneo de trastornos do óso caracterizado pola reabsorción ósea esaxerada que desemboca en osteoporose. É unha doenza de base xenética, de patrón autosómico dominante, e da que se teñen reportado arredor de 70 casos en todo o mundo.

Historia
--------

Esta enfermidade foi descrita por vez primeira en 1948 por Nicholas Hajdu, un radiólogo de orixe húngaro que se atopaba a traballar no Reino Unido. Posteriormente, en 1965, a descrición da doenza foi completada e mellorada polo físico estadounidense William D. Cheney, dando lugar así ao nome actual da síndrome.

Síntomas
--------

Hipertelorismo (ollos moi separados) típico da síndrome.
Clinicamente esta doenza caracterízase por causar nos individuos que a padecen unha estatura baixa por mor dun hipocrecemento. Os ósos destes doentes presentan unha extrema flexibilidade, dando lugar a un anormal desenvolvemento dos ósos, articulacións e dentes. Os individuos que sofren esta doenza teñen unha cara característica.
Poden aparecer lesións ulcerosas (lesións circunscritas en forma de cráter que afecta á pel ou ás mucosas, por mor da necrose asociada a algúns procesos inflamatorios, infecciosos ou cancerosos) nas mans e nos pés, conxuntamente con osteolise (debilidade e flexibilidade dos ósos) e atraso no crecemento que provoca baixa estatura.
Ademais, os individuos coa síndrome de Hajdu-Cheney adoitan presentar malformacións no cranio. Algunhas desas malformacións son macrocefalia, retardo no peche das fontanelas e suturas craniais, cadeira turca alongada, micrognatia, platisbasia e retardo na formación dos senos frontais, aumento na separación dos ollos (hipertelorismo), caída prematura dos dentes, orellas prominentes e de implantación baixa, epicantus, sinofridia (as cellas medran xuntas), padal en forma de bóveda, e outras anomalías faciais características.
No ámbito do desenvolvemento neurolóxico, pode existir retardo no desenvolvemento cognitivo e da fala.

Xenética
--------

Proteína NOTCH2, codificada polo xene do mesmo nome, e cuxa mutación causa a síndrome.
A síndrome de Hajdu–Cheney ten unha orixe xenética, herdándose de xeito autosómico dominante. Isto quere dicir que o xene responsábel da doenza está localizado nun xene autosómico, e só unha copia do xene abonda para causar a síndrome cando este é herdado por parte dalgún dos pais que presente a mutación.

A principal causa da síndrome de Hajdu-Cheney semella ser a mutación do último exón codificante do xene NOTCH2. Dita mutación provoca a eliminación do dominio PEST, unha pequena secuencia de péptidos formada por prolina (P), ácido glutámico (E), serina (S), e treonina (T).

Diagnóstico
-----------

O diagnóstico definitivo só pode ser considerado após un estudo xenético que demostre que o doente ten unha mutación no xene NOTCH2. Porén, o diagnóstico pode sospeitarse nunha alta porcentaxe soamente atendendo á clínica e a sintomatoloxía do paciente. Pode tamén confirmarse mediante estudos de imaxe, como radiografía ou tomografía computadorizada (TC), que amosan osteólise nas falanxes terminais das mans, desviación cara a dentro nos xeonllos (*genu valgo*) e cóbados e posíbeis fracturas osteoporóticas.

Tratamento
----------

Non existe tratamento ningún que cure definitivamente esta doenza. Dende 2002, algúns doentes desta síndrome foron tratados de xeito voluntario con bifosfonatos (uns fármacos empregados para tratar a osteoporose) coa fin de tratar os problemas derivados da reabsorción ósea e evitar así fractura e malformacións do esqueleto características desta enfermidade. Outros fármacos que se adoitan empregar, coma o flúor, o calcio ou os corticoides, teñen tamén o obxectivo de loitar contra a osteoporose.

Notas
-----

1. ↑  Brennan AM, Pauli RM (May 2001). "Hajdu--Cheney syndrome: evolution of phenotype and clinical problems". Am. J. Med. Genet. 100 (4): 292–310. doi: 10.1002/1096-8628(20010515)100:4<292::AID-AJMG1308>3.0.CO;2-4
2. ↑  OMIM: Hajdu-Cherney syndrome: Clinical Synopsis
3. ↑  Crifasi, P. A.; Patterson, M. C.; Bonde, D.; Michels, V. V. (Jun 1997). "Severe Hajdu-Cheney syndrome with upper airway obstruction". American Journal of Medical Genetics 70 (3): 261–266. doi: 10.1002/(SICI)1096-8628(19970613)70:3<261::AID-AJMG9>3.0.CO;2-Z
4. ↑  A Simpson, Michael; Irving, Melita D; Asilmaz, Esra; Gray, Mary J; Dafou, Dimitra; Elmslie, Frances V; Mansour, Sahar; Holder, Sue E et al. (2011) "Mutations in NOTCH2 cause Hajdu-Cheney syndrome, a disorder of severe and progressive bone loss". *Nature Genetics* 43 (4): 303–305.
5. ↑  sidor, Bertrand; Pierre Lindenbaum (2011). Truncating mutations in the last exon of NOTCH2 cause a rare skeletal disorder with osteoporosis
6. ↑  Majewski, J; Schwartzentruber, Jeremy A.; Caqueret, Aurore; Patry, Lysanne; Marcadier, Janet; Fryns, Jean-Pierre; Boycott, Kym M.; Ste-Marie, Louis-Georges et al. (2011). "Mutations in NOTCH2 in families with Hajdu-Cheney syndrome". Hum Mutat 32 (10): 1114–7. doi:10.1002/humu.21546

Véxase tamén
------------

### Outros artigos

* Doenza xenética
* Doenza ósea
* Osteoporose

| * v
* c
* e
Osteocondropatía |
| --- |
| Doenza ósea | 

|  |  |
| --- | --- |
| Osteíte | *doenza ósea endócrina:* Osteíte fibrosa cística (Tumor pardo)
*doenza ósea infecciosa:* Osteomielite (Sequestrum, Involucrum) ·  Sesamoidite ·  Absceso de Brodie ·  Periostite |
| Estrutura edensidade óseas | 

|  |  |
| --- | --- |
| Densidade / doenza ósea metabólica | Osteoporose ·  Osteopenia ·  Osteomalacia |
| Continuidade do óso | Pseudoartrose ·  Fractura de esforzo |
| Outros | Displasia fibrosa (Monostótica, Poliostótica) ·   Fluorose ósea ·  *quiste óseo* (Quiste óseo aneurismático) ·  Hiperostose (Hiperostose cortical infantil) ·  Osteosclerose (Melorreostose) |

 |
| Reabsorción ósea | Osteólise ·  Síndrome de Hajdu-Cheney ·  Ainhum |
| Isquemia | Necrose avascular |
| Outros | Doenza de Paget do óso ·  Síndrome complexa de dor rexional (algoneurodistrofia / causalxia) ·  osteoartropatía hipertrófica pulmonar ·  fibroxantoma |

 |
| Condropatías | 

|  |  |
| --- | --- |
| Condrite | Policondrite recidivante |
| Outros | Síndrome de Tietze |

 |
| Ambos | 

|  |  |
| --- | --- |
| Osteocondrite | Osteocondrite disecante |
| Osteocondrose xuvenil | *membro inferior:* *cadril* (Síndrome de Legg-Calvé-Perthes) ·  *tibia* (Doenza de Osgood-Schlatter, Doenza de Blount) ·  *pé* (Doenza de Köhler, Doenza de Sever)
*membro superior:* *puño* (Doenza de Kienböck) |

 |
| *véxase tamén Tumor óseo* |

|  |  |
| --- | --- |
| Control de autoridades | 
* Wd: Q632228
* MAG: 2776132557

 |

|  |  |
| --- | --- |
| Identificadores | 
* DiseasesDB: 31486
* DOID: DOID:2736
* GARD: 508
* KEGG: H00623
* MeSH: D031845
* MeSH: C05.116.099.052.400
* NCIt: C84745
* OMIM: 102500
* Orphanet: 955
* UMLS: C0917715

 |